Eesti Jalgratturite Liit

Juhatuse koosolek nr. 25

Juhatuse koosolek toimus: 13.03.2019 algusega kell 15.00

Asukoht: Liivalaia 33, Radisson Blu Hotel Olümpias.

Osalesid:

Juhatuse liikmed: Raivo Rand, Sulev Lipp, Hannes Kägu, Jaan Toots, Siiri Visnapuu

Külalised: Rene Mandri, Sander Maasing

Puudusid: Erkki Raasuke, Enn Veskimägi, Madis Lepajõe

Töötajad: Urmas Karlson, Evelin Idarand

Koosolekut juhatas: Raivo Rand

Protokollija: Evelin Idarand

PÄEVAKORD

1. Ülevaade juhatuse koosoleku nr. 24 otsuste täitmisest

2. 2019 aasta eelarve täitmisest

3. 2019. aasta noortespordi riikliku toetuse jaotuse kinnitamine

4. Eesti meistrivõistluste läbiviimine 2020 aastal. Võimalikud kohad

5 Ülevaade Itaalias, Roomas 10. märtsil toimunud UEC kongressist

6. Muud küsimused

**1. Pp Ülevaade juhatuse koosoleku nr. 24 otsuste täitmisest**

2. Pp 2018. majandusaasta aruanne.

OTSUSTATI: Raivo Rand allkirjastab tegevusaruande, peale mida saadab EJL-i sekretariaat välja juhatuse deklaratsiooni peasekretärile, raamatupidajale ja juhatusele allkirjastamiseks.
Tegevused: Tegevusaruanne e- äriregistri ettevõtjaportaalis allkirjastati 14. veebruaril. Juhatuse esildiskiri allkirjastati ja saadeti audiitorile 18. veebruaril. Auditeerimine lõpetati PKF Estonia OÜ poolt ja edastati vastav aruanne registrisse 18. veebruaril.

Viimase etapina ootab 2018. aasta tegevusaruanne üldkoosoleku kinnitust, misjärel esitatakse lõplik aruanne äriregistrile.

3. Pp 2019. aasta eelarve projekt (4. lugemine)

OTSUSTATI: Juhatus kinnitas eelarve üldkoosolekule esitamiseks, lisatoetajate ilmnemisel täiendatakse eelarvet, muid muudatusi ei tehta.

Täpsemalt 3. Pp all.

4. Pp. Muudatused juhatuse koosseisus**.**

OTSUSTATI: Juhatus otsustas esitada Enn Veskimägi uueks asepresidendiks ning üldkoosolekul valida uus juhatuse liige Erkki Raasukese asemele. Kandidaadi ülesseadmise kuupäevaks määrati 08.03.2019.

08.03.2019 seisuga on Liitu esitatud 1 avaldus.

5. Pp. 13.03.2019 toimuva EJL-i üldkoosoleku päevakorra kinnitamine.

PÄEVAKORD

1. EJL 2016. a tegevusaruande ja raamatupidamise aastaaruande esitamine

 EJL tegevus:

* EJL president/ Raivo Rand
* EJL peasekretär/ Urmas Karlson

 Kaasesitajad:

 - Maanteesõidu koondis/ Rene Mandri

 - Maastikusõidu koondis/ Sulev Lipp

 - BMX koondis/ Jaan Veeranna

 - Treenerite nõukogu/ Rene Mandri

 - Võistluste korraldus/ Mihkel Reile

 - Kohtunikud/ Mihkel Nanits

 Sõnavõtud pp.1 osas kuni 5 minutit

2. EJL audiitori aruande kuulamine

3. 2018. aasta majandusaruande kinnitamine

4. Liikmemaksude, sisseastumismaksude määra ning tasumise tähtaja kinnitamine 2020. aastaks

5. 2019. a eelarve kinnitamine

6. EJL juhatuse liikme ja asepresidendi valimine

OTSUSTATI: Juhatus otsustas kinnitada üldkoosoleku kodu- ja päevakorra.

Üldkoosoleku päevakord ja kodukord on EJL liikmetele laiali saadetud 15. veebruaril

täiendav teade meeldetuletuseks oli saadetud 28. veebruaril. Materjalid on edastatud 11. veebruaril. Kogu üldkoosolekuga kaasnev tegevus on tehtud tähtajaliselt korrektselt.

**ETTEPANEK: Võtta teadmiseks.
OTSUSTATI: Juhatus võttis info teadmiseks.**

**2. Pp. 2019 aasta eelarve täitmisest**

Eelmisel juhatuse koosolekul kinnitas juhatus eelarve üldkoosolekule esitamiseks, lisatoetajate ilmnemisel täiendatakse eelarvet, muid muudatusi ei tehta.

Saavutatud on uusi kokkuleppeid toetuste osas ja sellega seoses on eelarves tulude ja sellega seoses ka kulude summa suurenenud.

TULUD 505 295,00

KULUD 486 553,84

TULEM 18 741,16

Liidu poolt tehti taotlus Tallinna spordi- ja noorsooametile, milles küsiti toetust Tallinna sportlaste tiitlivõistlustel osalemiseks. Vastus oli positiivne, eraldati 4760€. Eelarves kajastub tulu 2.3 Sihtotstarbelised toetused all. Kulud on välja toodud 5.2.1 Maanteesõidu koondis MM ja EM all ja 5.2.5 Parajalgratta koondis all.

Täiendavalt on saadud toetust EOK OM projektidele 2500€ Tokyo OM raja ja OM külaga tutvumiseks. Kuludes kajastub 5.2.1 Maanteesõidu koondis all maanteesõidu olümpia ettevalmistus.

Leping on sõlmitud uue BMX-krossi koondise toetajaga Floorin AS 5000€. Suusõnaline kokkulepe on sõlmitud Saaremaa Delifood OÜ-ga 5000€ suuruse toetuse osas. Vastav parandus on eelarvesse sisse viidud.

Kuludesse on lisatud kulurida võistluste inventar summaga 3840€. See on seoses 2017. aastal Silwi Autoehituse poolt tehtud eraldistardi rataste mõõduvahendiga. 2019. aastal sai see esitatud arve alusel tasutud.

Eelarve täitmine ja rahavoogude liikumine jaanuari ja veebruari seisuga on vastavuses planeeritud strateegiale.

|  |  |  |  |  |
| --- | --- | --- | --- | --- |
|  |  | Eelarve | Tulemus | Võrdlus |
| TULUD |  |  |  |  |
| 1. LIIKMETELT SAADUD TASUD |  |  |  |
| **KOKKU 1. LIIKMETELT SAADUD TASUD** | **6 400,00** | **6 200,00** | **-3%** |
| 2. ANNETUSED JA TOETUSED |  |  |  |
| **Kokku 2.2 Olümpiakomitee toetused** | **186 685,00** | **61 030,36** | **-67%** |
| **Kokku 2.3 Sihtotstarbelised toetused** | **39 760,00** | **0** | **-100%** |
| **Kokku 2.4 Muud annetused ja toetused** | **52 050,00** | **25 426,00** | **-50%** |
| **KOKKU 2. Annetused ja toetused** | **278 495,00** | **86 456,36** | **-68%** |
| 3. TULUD ETTEVÕTLUSEST |  |  |  |
| **KOKKU 3. TULUD ETTEVÕTLUSEST** | **185 500,00** | **38 528,82** | **-78%** |
| 4. MUUD TULUD |  |  |  |  |
| **Kokku 4.1 Osavõtutasud** | **33 900,00** | **3 504,80** | **-89%** |
| **Kokku 4.2 Muud tulud** | **1 000,00** | **544** | **-45%** |
| **KOKKU 4. Muud tulud** | **34 900,00** | **4 048,80** | **-88%** |
|  |  |  |  |  |
| **TULUD KOKKU** |  | **505 295,00** | **135 233,98** | **-72%** |
|  |  |  |  |  |
| KULUD |  |  |  |  |
| 5. SF. PROJEKTIDE OTSESED KULUD |  |  |  |
| **Kokku 5.1 Eesti meistrivõistluse korraldamine** | **39 500,00** | **10,98** | **-99%** |
| 5.2 Koondised |  |  |  |  |
| Kokku 5.2.1 Maanteesõidu koondis | 128 400,00 | 37 354,51 | -70% |
| Kokku 5.2.2 Maastikusõidu koondis | 46 750,00 | 2 770,22 | -94% |
| Kokku 5.2.3 BMX koondis | 24 000,00 | 0 | -100% |
| Kokku 5.2.4 Cyclo-crossi koondis | 4 000,00 | 1 984,47 | -50% |
| Kokku 5.2.5 Parajalgratta koondis | 1 500,00 | 0 | -100% |
| Kokku 5.2.6 Koondiste muud kulud | 24 000,00 | 124,21 | -99% |
| **Kokku 5.2 Koondiste kulud** | **228 650,00** | **42 233,41** | **-81%** |
| **Kokku 5.3 Muud sihtotstarbeliste projektide kulud** | **10 000,00** | **402,69** | **-95%** |
| **KOKKU 5. SF projektide otsesed kulud** | **278 150,00** | **42 647,08** | **-84%** |
| 6. Jagatud annetused ja toetused |  |  |  |
| **KOKKU 6. Jagatud annetused ja toetused** | **34 000,00** | **1 000,00** | **-96%** |
| 7. Mitmesugused tegevuskulud |  |  |  |
| **Kokku 7.1 Majanduskulud** | **30 975,68** | **7 430,49** | **-75%** |
| **Kokku 7.2 Transpordikulud** | **27 368,00** | **6 507,93** | **-76%** |
| **Kokku 7.3 Muud kulud** | **35 178,00** | **1 770,80** | **-94%** |
| **KOKKU 7. Mitmesugused tegevuskulud kokku** | **93 521,68** | **15 709,22** | **-83%** |
| 8. Tööjõukulud |  |  |  |  |
| **KOKKU 8. Tööjõukulud** | **80 882,16** | **14 014,05** | **-82%** |
|  |  |  |  |  |
| **KULUD KOKKU** |  | **486 553,84** | **73 370,35** | **-84%** |
|  |  |  |  |  |
| **PÕHITEGEVUSE TULEM** | **18 741,16** | **61 863,63** | **462%** |

**KOMMENTAAR (R. Rand):** Võrreldes eelmise aastaga on meil kulud jäänud üsna samale tasemele, aga tulud on tõusnud ligi 45 000€. Võistluste inventari all olevat ratta mõõdupukki võiksime ka välja rentida, et selle ostuks kulunud summat tagasi teenida. Praegu veel lahtised toetused XCO EMV nimisponsorile ja naiste koondisele.

**KOMMENTAAR (U. Karlson):** Naiste koondisele on esimene kutse juba aprillis, teine kutse juulis Tšehhis.

**KOMMENTAAR (S. Visnapuu):** Juuli kuise Tšehhi võistluse võiksime võtta kavva.

**ETTEPANEK:** Võtta teadmiseks. Esitada sisseviidud täiendustega eelarve üldkoosolekule.
**OTSUSTATI:** Juhatus võttis info teadmiseks ja eelarve esitati üldkoosolekule kinnitamiseks.

**3. Pp. 2019. aasta noortespordi riikliku toetuse jaotuse kinnitamine**

|  |  |  |  |  |  |
| --- | --- | --- | --- | --- | --- |
| **Jrk.** | **Registri nr.** | **Klubi** | **Asukoht** | **Raha kokku** | **Väljamaks** |
| **1** | 80297681 | Kalevi Jalgrattakool | Tallinn | **3316** | **3316** |
| **2** | 80138356 | Viljandi Rattaklubi | Viljandi | **2567** | **2567** |
| **3** | 80172726 | CFC Spordiklubi | Tallinn | **2199** | **2199** |
| **4** | 80016469 | Vooremaa Centrum/Rattabaas | Jõgeva | **1559** | **1559** |
| **5** | 80072321 | Tartu Ülikooli Akadeemiline Spordiklubi | Tartu | **994** | **994** |
| **6** | 80083879 | Pärnu Kalev SK | Pärnu | **861** | **861** |
| **7** | 80166281 | Porter Racing | Jüri | **851** | **851** |
| **8** | 80084620 | Tartu SK Velo | Tartu | **744** | **744** |
| **9** | 80112121 | Rein Taaramäe Rattaklubi | Tartu | **629** | **629** |
| **10** | 80393203 | Airpark spordiklubi | Harjumaa | **578** | **578** |
| **11** | 80296368 | Nõmme Rattaklubi | Tallinn | **424** | **424** |
| **12** | 80319135 | Smart Sport | Järvamaa | **421** | **421** |
| **13** | 80045347 | Narva Jalgrattaklubi TEMP | Narva | **209** | **209** |
| **14** | 80375049 | Otepää Rattaklubi | Otepää | **179** | **179** |
| **15** | 80302821 | Kuusalu Rattaklubi | Kuusalu | **146** | **146** |
| **16** | 80219296 | Haanja Rattaklubi | Võrumaa | **110** | **110** |
| **17** | 80042449 | JK Viko | Pärnu maakond | **86** | **100** |
| **18** | 80327494 | Peloton | Tartu | **51** | **100** |
| **19** | 80241918 | JK Paralepa | Haapsalu | **41** | **100** |
| **20** | 80172465 | Raplamaa RK KoMo | Parlamaa | **32** | **0** |
| **21** | 80112339 | Pro Jalgratturite klubi | Tallinn | **20** | **0** |
| **22** | 80302599 | AjaT Sport  | Saaremaa | **13** | **0** |
| **23** | 80378557 | Liivimaa Rattaklubi | Lääne-Virumaa | **13** | **0** |
| **24** | 80319425 | Hauka Veloklubi | Võrumaa | **12** | **0** |
| **25** | 80113600 | SK Rakke | Narva | **10** | **0** |
| **26** | 80098487 | SJK Viiking | Kuressaare | **7** | **0** |
| **27** | 80425720 | Cycling Tartu | Tartu | **0** | **0** |
| **28** | 80057496 | Eesti Jalgratturite Liit | Tallinn | **2837** | **2823** |
|  |  |  | **Kokku** | **18910** | **18910** |

**ETTEPANEK: Kinnitada noortespordi riikliku tippspordi toetuse jaotus.
OTSUSTATI: Juhatus otsustas jaotuse kinnitada, kusjuures väikseim väljamakse summa on 100€.**

**4. Pp. Eesti meistrivõistluste läbiviimine 2020. aastal, võimalikud asukohad.**

Esmased läbirääkimised võimalike 2020. aasta Eesti meistrivõistluste korraldajatega on peetud.

Huvi alade lõikes on üles näidanud:

EMV maastikumaratonis – Rakke, SK Rakke (Enno Eilo)

EMV maastikukrossis – Jõulumäe, Jõulumäe Tervisespordikeskus (Enn Tasalainen)

EMV maanteesõidus – Maardu või Rakvere,  MTÜ Aerobike Cycling Agency (Mihkel Reile)

EMV cyclo-crossis – Narva, Narva Hawaii Express MTÜ (Vladimir Vsivtsev)

BMX – Tallinn, Spordiklubi Airpark ( Jaan Tults) või Tartu, Tartu Spordiklubi Velo (Jaan Veeranna)

Võimalike korraldajatega läbirääkimiste käigus oli peamiseks küsimuseks liidu poolse toetuse suurus ja sellega kaasnevad nõuded. Selleks, et jõuda lõplike kokkulepeteni oleks vaja täpsemaid kalkulatsioone võistluste kuludest ja mida liit on võimeline tasuma. Korralduskulud alade lõikes on erinevad, seoses erinevate toimumiskohtadega (linnad või külad). Seetõttu on vaja igat võistlust vaadata eraldi. Näiteks maanteesõidu MV läbiviimisele alla 30 000€ jääva toetuse puhul liidult on raske vastavat võimekust omava korraldaja poolt pakkumist saada. Toetuste aluseks võiks arvestuslikult võtta kahe viimase aasta EMV korralduskulud alade lõikes ja sinna lisada koefitsent, mis arvestab hinnatõusu.

Kindlasti hooaja edenedes tekib huvilisi juurde, üldjuhul on see nii olnud. Konkurentsi tekkimisel kogu protsessi kvaliteet paraneb.

**KOMMENTAAR (R. Rand)**: Kõige olulisem on ette mõelda, millised omavalitused on võimekamad ja kust leida häid nimisponsoreid. Maantee EMV Rakveres oleks väga huvitav ja atraktiivne. Järgnevate aastate EMV asukohtade peale peame hakkama mõtlema juba eelneva aasta veebruaris.

**ETTEPANEK**: Minna läbirääkimistel konkreetsemaks ja leppida tähtaeg millal võiks olla kokkulepped sõlmitud.

**OTSUSTATI:** Juhatus otsustas läbirääkimistega edasi minna.

**5. Pp. Ülevaade Itaalias, Roomas 10. märtsil toimunud UEC kongressist.**

UEC kongressil käisid delegaatidena Raivo Rand ja Enn Veskimägi. Ülevaate kongressist andis Raivo Rand. Kongress oli see aasta ühine Aafrika Jalgratturite Liiduga. Kongressi põhiteemadeks olid tramadooli keelustamine UCI poolt ja tehnilise dopinguga võitlemine. Samuti räägiti uute alade tulekust ja nendele EM-i korraldamisest. Uute alade seas on e-bike, beach race ja rattaslaalom lumel. Suureks probleemiks rattamaailmas on naiste vähesus. UEC märkis, et Euroopas on võetud 846 000 litsentsi, millest naiste osakaal kõigest 17%. UEC võtab sellega seoses suuna kaasata rohkem naisi organisatsiooni töösse.

Samal ajal peeti ka Põhjamaade Jalgratta Föderatsiooni koosolek – arutati põhjamaade MV korraldust, kus hetkel kavas MV maastiku sõitudes ja BMX-krossis ning organisatsiooni eelarvet. Kui korraldada maantee MV, siis need tehakse juunioritele, U23 vanuseklassidele ja naiste eliidile.